«Аьрасат – ттул Ватан» |\nУттигъанну Каспийскалий Аьрасатнал Халкьуннал аслийсса культуралул центрданий хьунни «Аьрасат – ттул Ватан» тIисса цIанилусса фестиваль. Му сакин дурну дия ДР-лул Культуралул министерствалул, Республикалул Халкьуннал творчествалул къатлул.\nФестиваль тIитIлай, Аьрасатнал Халкьуннал аслийсса культуралул къатлул директор Башикар Гадаевал бувсунни чIяву миллатру бусса Дагъусттаннал халкьуннал аьдатирттая, багьу-бизулия.\nФестивальданул лагрулий­сса бяст-ччал хьунни шанна номинациялий: «Хореографиялул ансамбль – халкьуннал язисса къавтIаву», «Халкьуннал язисса балай», «Назму дуккаву».\nФестиваль дайдирхьуна ОьрчIал творчествалул къатлул тарбиячитурал – «Зун­ттал оьрчIру» ансамбльданул. Мукунма къавтIаврил гьунар ккаккан бувна «Каспийрал жагьилшиву» ва «Зунттал бусала» тIисса ансамбльлал.\nДагъусттаннал халкьуннал мазурдийсса балайрдайну, хъин-хъинсса чIурдайну бавтIми ххари бунни «Чирахъ» тIисса цIанилусса сакиншиндарал оьрчIал.\nМиннавух лакку мазрайсса балайрду увкунни Къуруллал шяравасса ХIасанова ПатIиматлул ва ЧIяйннал шяравасса Чикалкина Аленал (ванил нину Шарипат бур ва шяравасса).\nНазму дуккаврилмур номинациялий хьхьичIунсса гьурттушинна дунни Каспийскаллал шагьрулул школарттал дуклаки оьрчIал.\nОьрчIал гьунардан кьимат бишлай бия цалла даву ххуйну кIулсса жюри.\nЛичIи-личIисса номинациярттай хьхьичIун ливчусса оьрчIан буллунни дипломру.\nПредыдущая записьВин ххуллухъин, кьурукIий!Следующая записьХъаннинсса маслихIатру